ประกาศกระทรวงสาธารณสุขประกาศกระทรวงสาธารณสุข(ฉบับที่๑๐) พ.ศ. ๒๕๔๕เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่ อาศัยอำนาจตามความในมาตรา ๔ (๑) และ (๒) และมาตรา ๑๕แห่งพระราชบัญญัติคุ้มครองสุขภาพของผู้ไม่สูบบุหรี่ พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา๒๙ ประกอบกับมาตรา ๓๑ มาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้จัดทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขออกประกาศไว้ ดังต่อไปนี้ข้อ ๑ ให้ยกเลิกประกาศกระทรวงสาธารณสุข (ฉบับที่๗) พ.ศ. ๒๕๔๐ เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่ลงวันที่ ๑๕ ตุลาคม ๒๕๔๐ข้อ ๒ ให้สถานที่สาธารณะต่อไปนี้เป็นสถานที่ที่ให้มีการคุ้มครองสุขภาพของผู้ไม่สูบบุหรี่(๑)รถยนต์โดยสารประจำทาง(๒)รถยนต์โดยสารรับจ้าง(๓)[๑]ตู้โดยสารรถไฟ(๔)เรือโดยสาร(๕)เครื่องบินโดยสารภายในประเทศ(๖)[๒]ที่พักผู้โดยสารเฉพาะบริเวณที่มีระบบปรับอากาศ และที่พักผู้โดยสารรถไฟฟ้า(๗)ลิฟต์โดยสาร(๘)ตู้โทรศัพท์สาธารณะ(๙)รถรับส่งนักเรียน(๑๐)โรงมหรสพ(๑๑)ห้องสมุด(๑๒)ร้านตัดผม ร้านตัดเสื้อ สถานเสริมความงาม ร้านขายยาหรือสถานที่บริการอินเตอร์เน็ตเฉพาะบริเวณที่มีระบบปรับอากาศ(๑๓)ห้างสรรพสินค้าศูนย์การค้าหรือสถานที่จำหน่ายสินค้าเฉพาะบริเวณที่มีระบบปรับอากาศ(๑๔)สถานที่ออกกำลังกายเฉพาะบริเวณที่มีระบบปรับอากาศ(๑๕)สถานพยาบาลประเภทที่ไม่รับผู้ป่วยไว้ค้างคืน(๑๖)ศาสนสถานเฉพาะบริเวณที่ประกอบศาสนกิจ(๑๗)[๓]สถานที่จำหน่ายอาหาร เครื่องดื่ม อาหารและเครื่องดื่มหรือสถานที่จัดเลี้ยงเฉพาะบริเวณที่มีระบบปรับอากาศ ยกเว้น(ก) สถานที่จำหน่ายอาหาร เครื่องดื่ม อาหารและเครื่องดื่มหรือสถานที่จัดเลี้ยงที่เป็นหรืออยู่ภายในสถานบริการ ตามมาตรา ๓ (๑) (๒) และ (๓) แห่งพระราชบัญญัติสถานบริการพ.ศ. ๒๕๐๙ ซึ่งแก้ไขเพิ่มเติมโดยพระราชบัญญัติสถานบริการ(ฉบับที่ ๔) พ.ศ. ๒๕๔๗(ข) สถานที่จำหน่ายอาหาร เครื่องดื่ม อาหารและเครื่องดื่มหรือสถานที่จัดเลี้ยงที่เป็นหรืออยู่ภายในสถานบริการ ตามมาตรา ๓ (๔) และ (๕) แห่งพระราชบัญญัติสถานบริการพ.ศ. ๒๕๐๙ ซึ่งแก้ไขเพิ่มเติมโดยพระราชบัญญัติสถานบริการ (ฉบับที่ ๔) พ.ศ. ๒๕๔๗ ที่ได้ห้ามผู้ที่มีอายุต่ำกว่า ๒๐ ปีบริบูรณ์ ซึ่งมิได้ทำงานในสถานบริการนั้น เข้าไปในสถานบริการระหว่างเวลาทำการโดยแสดงป้ายถาวรเป็นภาษาไทยบนพื้นสีขาว ตัวอักษร สี่พระยาสีแดง ขนาดไม่น้อยกว่า ๒๐๐ พอยต์ มีข้อความ ห้ามผู้ที่มีอายุต่ำกว่า๒๐ ปี เข้า ในบริเวณทางเข้าสถานที่นั้นที่เห็นได้อย่างชัดเจนสถานบริการที่มีสถานที่จำหน่ายอาหาร เครื่องดื่ม อาหารและเครื่องดื่มหรือสถานที่จัดเลี้ยงที่เป็นหรืออยู่ภายในสถานบริการตาม (ก) และ (ข) จะต้องไม่เป็นสถานบริการที่ตั้งอยู่ในสถานที่สาธารณะตามข้อ๒ ข้อ ๓ และข้อ ๔ ของประกาศกระทรวงสาธารณสุข (ฉบับที่ ๑๐) พ.ศ. ๒๕๔๕ เรื่อง กำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่(๑๘)สุขา(๑๙)ท่าเทียบเรือสาธารณะ(๒๐)[๔] สถานที่เล่นกีฬาโบว์ลิ่ง(๒๑)[๕]บริเวณโถงพักคอยของโรงแรม เฉพาะที่เป็นระบบปรับอากาศ(๒๒)[๖]สถานที่ซึ่งผู้บริการได้ขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทยประเภทการนวดแผนไทยตามกฎหมายว่าด้วยการประกอบโรคศิลปะหรือได้รับยกเว้นไม่ต้องขึ้นทะเบียนและรับใบอนุญาตเป็นผู้ประกอบโรคศิลปะ สาขาการแพทย์แผนไทยประเภทการนวดไทยตามกฎหมายดังกล่าวหรือสถานพยาบาลตามกฎหมายว่าด้วยสถานพยาบาล ตามที่กำหนดในมาตรา ๓ (๓) (ก) แห่งพระราชบัญญัติสถานบริการพ.ศ. ๒๕๐๙ ซึ่งแก้ไขเพิ่มเติมโดยพระราชบัญญัติสถานบริการ (ฉบับที่ ๔) พ.ศ. ๒๕๔๗(๒๓)[๗]สถานที่เพื่อสุขภาพหรือเพื่อเสริมสวยที่กระทรวงสาธารณสุขประกาศกำหนดโดยความเห็นชอบของรัฐมนตรีว่าการกระทรวงมหาดไทยตามที่กำหนดในมาตรา ๓ (๓) (ข) แห่งพระราชบัญญัติสถานบริการ พ.ศ. ๒๕๐๙ ซึ่งแก้ไขเพิ่มเติมโดยพระราชบัญญัติสถานบริการ(ฉบับที่ ๔) พ.ศ. ๒๕๔๗ให้สถานที่สาธารณะตามวรรคหนึ่ง ขณะทำการ ให้หรือใช้บริการเป็นเขตปลอดบุหรี่ทั้งหมดข้อ ๓ ให้สถานที่สาธารณะต่อไปนี้เป็นสถานที่ที่ให้มีการคุ้มครองสุขภาพของผู้ไม่สูบบุหรี่(๑)[๘]โรงเรียนหรือสถานศึกษาต่ำกว่าระดับอุดมศึกษาโดยครอบคลุมพื้นที่ภายในบริเวณรั้วโรงเรียนหรือสถานศึกษาทั้งหมด(๒)อาคารจัดแสดงศิลปวัฒนธรรมพิพิธภัณฑสถาน หรือหอศิลป์(๓)สถานพยาบาลประเภทที่รับผู้ป่วยไว้ค้างคืน(๔)สถานรับเลี้ยงเด็กก่อนวัยเรียน(๕)สนามกีฬาในร่มให้สถานที่สาธารณะตามวรรคหนึ่ง ขณะทำการให้หรือใช้บริการเป็นเขตปลอดบุหรี่เว้นแต่บริเวณห้องพักส่วนตัว หรือห้องทำงานส่วนตัวของผู้ปฏิบัติงานในสถานที่สาธารณะนั้นข้อ ๔ ให้สถานที่สาธารณะต่อไปนี้เป็นสถานที่ที่ให้มีการคุ้มครองสุขภาพของผู้ไม่สูบบุหรี่(๑)อาคารของมหาวิทยาลัยวิทยาลัยหรือสถาบันการศึกษาระดับอุดมศึกษา(๒)บริเวณแสดงสินค้าหรือนิทรรศการเฉพาะที่มีระบบปรับอากาศ(๓)สถานที่ราชการหรือรัฐวิสาหกิจ(๔)ธนาคาร และสถาบันการเงิน(๕)สำนักงานที่มีระบบปรับอากาศ(๖)อาคารท่าอากาศยานให้สถานที่สาธารณะตามวรรคหนึ่ง ขณะทำการ ให้หรือใช้บริการเป็นเขตปลอดบุหรี่เว้นแต่(๑)บริเวณห้องพักส่วนตัวหรือห้องทำงานส่วนตัวของผู้ปฏิบัติงานในสถานที่สาธารณะนั้น(๒)บริเวณที่จัดไว้ให้เป็น เขตสูบบุหรี่เป็นการเฉพาะโดยสภาพลักษณะและมาตรฐานของเขตปลอดบุหรี่และเขตสูบบุหรี่เกี่ยวกับการระบายควันและอากาศให้เป็นไปตามหลักเกณฑ์และวิธีการที่รัฐมนตรีกำหนดข้อ ๕[๙] (ยกเลิก)ข้อ ๖[๑๐]ประกาศฉบับนี้ให้ใช้บังคับเมื่อพ้นกำหนดเก้าสิบวัน นับแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๘ กรกฎาคม พ.ศ. ๒๕๔๕สุดารัตน์ เกยุราพันธุ์รัฐมนตรีว่าการกระทรวงสาธารณสุขประกาศกระทรวงสาธารณสุข(ฉบับที่ ๑๓) พ.ศ. ๒๕๔๖ เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่[๑๑]ประกาศกระทรวงสาธารณสุข(ฉบับที่๑๖) พ.ศ. ๒๕๔๘เรื่อง กำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่[๑๒]รัศม์วรรณวลัย/ผู้จัดทำ๑๙กุมภาพันธ์ ๒๕๕๒[๑] ข้อ ๒ (๓) แก้ไขเพิ่มเติมโดยประกาศกระทรวงสาธารณสุข(ฉบับที่๑๖) พ.ศ. ๒๕๔๘เรื่อง กำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่[๒] ข้อ๒ (๖) แก้ไขเพิ่มเติมโดยประกาศกระทรวงสาธารณสุข (ฉบับที่ ๑๓) พ.ศ. ๒๕๔๖ เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่[๓] ข้อ๒ (๑๗) แก้ไขเพิ่มเติมโดยประกาศกระทรวงสาธารณสุข(ฉบับที่ ๑๖) พ.ศ. ๒๕๔๘เรื่อง กำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่[๔] ข้อ๒ (๒๐) เพิ่มโดยประกาศกระทรวงสาธารณสุข (ฉบับที่ ๑๓) พ.ศ. ๒๕๔๖ เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่[๕] ข้อ๒ (๒๑) เพิ่มโดยประกาศกระทรวงสาธารณสุข(ฉบับที่๑๖) พ.ศ. ๒๕๔๘เรื่อง กำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่[๖] ข้อ๒ (๒๒) เพิ่มโดยประกาศกระทรวงสาธารณสุข(ฉบับที่๑๖) พ.ศ. ๒๕๔๘เรื่อง กำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่[๗] ข้อ๒ (๒๓) เพิ่มโดยประกาศกระทรวงสาธารณสุข(ฉบับที่๑๖) พ.ศ. ๒๕๔๘เรื่อง กำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่[๘] ข้อ๓ (๑) แก้ไขเพิ่มเติมโดยประกาศกระทรวงสาธารณสุข (ฉบับที่ ๑๓) พ.ศ. ๒๕๔๖ เรื่องกำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่[๙] ข้อ๕ ยกเลิกโดยประกาศกระทรวงสาธารณสุข(ฉบับที่๑๖) พ.ศ. ๒๕๔๘เรื่อง กำหนดชื่อหรือประเภทของสถานที่สาธารณะที่ให้มีการคุ้มครองสุขภาพของผู้ไม่สูบบุหรี่และกำหนดบริเวณหรือพื้นที่ของสถานที่ดังกล่าวเป็นเขตสูบบุหรี่หรือเขตปลอดบุหรี่[๑๐] ราชกิจจานุเบกษาเล่ม ๑๑๙/ตอนพิเศษ ๗๔ ง/หน้า ๖/๙ สิงหาคม ๒๕๔๕[๑๑] ราชกิจจานุเบกษาเล่ม ๑๒๐/ตอนพิเศษ ๗๑ ง/หน้า ๑๔/๓๐ มิถุนายน ๒๕๔๖[๑๒] ราชกิจจานุเบกษาเล่ม ๑๒๓/ตอนพิเศษ ๑๗ ง/หน้า ๔/๒ กุมภาพันธ์ ๒๕๔๙